**Ajánlati felhívás**

1. **Az ajánlatkérő neve, címe, telefon- és telefaxszáma, e-mail és (ha van) honlap címét:**

Borzavár Községi Önkormányzat

8428 Borzavár, Fő út 43.

Tel.: 88/582-930

E-mail: polghivborzavar@invitel.hu

Honlap: www.borzavar.hu

1. **A pályázat tárgya és mennyisége:**

Borzavár község önkormányzati kezelésű belterületi utjainak téli hóeltakarítási és síkosságmentesítési tevékenységének ellátása a szerződéskötéstől − 2022. március 31. közötti időszakra (2019/2020, 2020/2021, 2021/2022 téli időszakokban) a műszaki leírásban szereplő követelmények szerint.

1. **A szerződés meghatározása, amelynek megkötése érdekében a pályázati eljárást lefolytatjuk:**

Tételes elszámolású vállalkozási szerződés a Borzavár község önkormányzati kezelésű belterületi utjainak téli hóeltakarítási és sikosságmentesítési tevékenységének ellátására a szerződéskötéstől − 2022. március 31. közötti időszakra. (2019/2020, 2020/2021, 2021/2022 téli időszakokban).

1. **A szerződés időtartama vagy a teljesítés határideje:**

A szerződés időtartama:

2019/2020. téli időszak: a szerződéskötéstől a 2020. március 31. közötti időszakra

2020/2021. téli időszak: november 15. – március 31. között

2021/2022. téli időszak: november 15. – március 31. között

1. **A teljesítés helye:**

Borzavár község önkormányzati kezelésű belterületi utjai

1. **Az ellenszolgáltatás teljesítésének feltétele:**

Ajánlattevő a napi munkavégzést követően, munkanapokon 16 óráig, munkaszüneti nap esetén a következő munkanap 10 óráig igazoltatni köteles napi Menetlevelét Borzavár község polgármesterével.

Ajánlattevő havonta jogosult számla kiállítására, az Ajánlatkérő által leigazolt teljesítést követően. A nyertes ajánlattevő által megajánlott díjjal számított számlát Ajánlattevő a teljesítést követő hónap 5. napjától nyújthatja be Megrendelő részére.

A készenléti díj havonta kerül kifizetésre a teljesítésigazolást követően benyújtott számlák alapján.

Az elvégzett munkák ellenértékét Ajánlatkérő a nyertes Ajánlattevő által vállalt fizetési határidővel Vállalkozó pénzforgalmi számlájára átutalással egyenlíti ki.

Ajánlatkérő vállalja, hogy a gépüzemóra díjban meghatározott üzemanyag hányad tekintetében téli időszakonként elszámoló kimutatást készít. Az elszámoló kimutatásban összeveti a jelen vállalkozási szerződés aláírásának időpontjában hatályos, a NAV által kiközölt hivatalos üzemanyag egységárat, a NAV által kiközölt hivatalos üzemanyag egységárak téli időszakra vetített átlagával (NAV által kiközölt hivatalos üzemanyag egységárak átlaga/jelen vállalkozási szerződés aláírásának időpontjában hatályos, a NAV által kiközölt hivatalos üzemanyag egységár\*100). Az elszámoló kimutatásban szereplő üzemanyag egységár %-ban kifejezett eltérésével kerül korrigálásra nyertes ajánlattevő által megajánlott, vállalkozási szerződésben szereplő üzemanyag hányad összege.

Az elszámolás menetéről a téli időszakot követő 60 napon belül Jegyzőkönyv készül.

Az elszámolás egyenlegének egymás közti rendezésére a Jegyzőkönyv mindkét fél általi aláírását követő 30 napon belül kerül sor.

Szóróanyag tekintetében a KSH infláció szerinti áremelés lehetőségét biztosítja az Ajánlatkérő.

1. **Annak meghatározása, hogy az ajánlattevő tehet-e többváltozatú (alternatív) ajánlatot:**

Több változatú ajánlat nem tehető.

1. **Az ajánlatok értékelési szempontja:**

Az ajánlatok értékelésének szempontja a legalacsonyabb bruttó (ÁFA-t is tartalmazó) ajánlati ár.

Az ajánlatnak egyösszegű, forintban meghatározott díjnak kell lennie, ajánlatkérő érvénytelennek minősíti a százalékos mértékben, vagy egyéb módon meghatározott árat.

1. **Az alkalmassági követelmények, az alkalmasság megítéléséhez szükséges adatok és a megkövetelt igazolási mód:**

Alkalmatlan az ajánlattevő, ha nem rendelkezik legalább 2 db érvényes okmányokkal rendelkező nagygépjárművel, melyek külön-külön nem teljesítik legalább alábbi műszaki paramétereket:

* legalább 2,2 m széles hóeke/tolólappal felszerelt,
* legalább 2m³-es sószóró adapterrel felszerelt,
* legalább 3,5 tonna teherbírású.

Alkalmasság igazolásának módja: forgalmi engedély másolatának benyújtása.

1. **Az ajánlattételi határidő:**

2019. november 20. 1000 óráig

1. **Az ajánlat benyújtásának címe, és a benyújtás módja:**

Borzavár Községi Önkormányzat

8428 Borzavár, Fő út 43.

Az ajánlatot 1 eredeti példányban papír alapon, valamint elektronikus úton (polghivborzavar@invitel.hu) kérjük benyújtani.

A borítékra rá kell írni az alábbi szöveget: *„Pályázat téli hóeltakarítási és síkosságmentesítési tevékenységének ellátására".*

1. **Az ajánlati kötöttség minimális időtartama:**

Ajánlattevő ajánlatának érvényessége az ajánlattételtől számított 30 napig elvárt. Ezen időtartamon belül Ajánlatkérő döntést hoz a nyertes Ajánlattevőről, vagy az eljárást eredményteleníti.

1. **Szerződéskötés várható időpontja:**

2019. december 1.

Borzavár, 2019. november

Dombi László István

polgármester

#### **Felolvasólap**

Borzavár község önkormányzati kezelésű belterületi utjainak téli hóeltakarítási és síkosságmentesítési tevékenységének ellátása a szerződéskötéstől − 2022. március 31. közötti időszakra (2019/2020, 2020/2021, 2021/2022 téli időszakokban)

Ajánlattevő neve: …….

Ajánlattevő székhelyének címe: …….

Ajánlattevő levelezési címe: …….

Ajánlattevő telefon és telefax száma: …….

Nettó ajánlati ár:

1.1. Hótolásra vonatkozó gépüzemóra díj (Ft/óra): ……………………,-Ft/óra

1.1.1. Üzemanyag hányad (Ft/óra): ……………………,-Ft/óra

1.2. Síkosságmentesítésre vonatkozó gépüzemóra díj (Ft/óra): …………………,-Ft/óra

1.2.1. Üzemanyag hányad (Ft/óra): ……………………,-Ft/óra

1.4. Kiszórt szóróanyag ára (Ft/t) ………………………,-Ft/t

1.5. Készenléti díj (Ft/hó): ............……………,-Ft/hó

*Kelt: ………………, 2019. ………………………*

**cégszerű aláírás**